Az EGT-Vegyesbizottság 57/2003 határozata

(2003. május 16.)

az EGT-megállapodás XX. mellékletének (Környezet) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás XX. mellékletét a 2003. január 31-i 16/2003 EGT-vegyesbizottsági határozat [1] módosította.

(2) A hulladékok égetéséről szóló, 2000. december 4-i 2000/76/EK európai parlamenti és tanácsi irányelvet [2] be kell építeni a Megállapodásba.

(3) Izlandnak számos kis körzete van peremterületeken, ahol korlátozott a hely a hulladéklerakásra.

(4) E körzetekbe illetve e körzetekből történő szállítás az év nagy részében nehéz, és a szélesebb területről a nagyobb hulladékégetőben és közös hulladékégető üzemekben történő hulladékgyűjtés nem kívánatos vagy nem lehetséges.

(5) A hulladék nyílt égetésének korábbi gyakorlatát megszüntetendő, egyes peremkörzetek óránként egy tonnánál kevesebb hulladék kezelését végző hulladékégetőket, illetve hulladékégető üzemeket állítottak fel.

(6) A kibocsátás nagy költségű folyamatos mérése, valamint a 2000/76/EK ajánlás alapján kötelező dioxin hathónapos mérése túl nagy terhet ró ezekre a peremkörzeti hulladékégetőkre, illetve közös hulladékégető üzemekre.

(7) A kibocsátás folyamatos mérésének kötelezettsége ezért éves mérésekkel, továbbá a dioxinra vonatkozó hathónapos mérés egyszeri egységes mérésekkel helyettesítendő e hulladékégetők illetve közös hulladékégető üzemek tekintetében.

(8) A korlátozott környezeti hatás, valamint az óránként egy tonnánál kevesebb hulladék kezelését végző hulladékégetők illetve közös hulladékégető üzemek gazdasági korlátainak fényében, e hulladékégetők illetve közös hulladékégető mentesek a 2000/76/EK irányelv kibocsátási határértékeinek történő megfelelési kötelezettség alól, és továbbra is betartják a 89/369/EGK, a 89/429/EGK és a 94/67/EK irányelvekben meghatározott kibocsátási határértékeket.

(9) Hasonló okokból az óránként egy tonnánál kevesebb hulladék kezelését végző hulladékégetők illetve közös hulladékégető üzemek a dioxinra vonatkozóan egyszeri egységes mérést végeznek és mentesek a 2000/76/EK irányelv kibocsátási határértékeinek történő megfelelési kötelezettség alól, és továbbra is betartják a 89/369/EGK [3], a 89/429/EGK [4] és a 94/67/EK [5] irányelvekben meghatározott kibocsátási határértékeket,

A KÖVETKEZŐKÉPPEN HATÁROZOTT:

1. cikk

A Megállapodás XX. melléklete a következőképpen módosul:

1. A 32dd. pontot (2002/151/EK bizottsági határozat) a következő pont követi:

"32de. 32000 L 0076: Az Európai Parlament és a Tanács december 4-i 2000/76/EK irányelve a hulladékok égetéséről (HL L 332., 2000.12.28., 91. o.).

Az irányelv rendelkezéseit e Megállapodás alkalmazásában a következő kiigazításokkal kell alkalmazni:"

2. A 20. pont (89/369/EGK tanácsi irányelv), a 21. pont (89/429/EGK tanácsi irányelv) és a 21b. pont (94/67/EK tanácsi irányelv) a következő szöveggel egészül ki:

", az alábbi módosításokkal:

- 32000 L 0076: Az Európai Parlament és a Tanács 2000. december 4-i 2000/76/EK irányelve (HL L 332., 2000.12.28., 91. o.).

Az irányelv rendelkezéseit e Megállapodás alkalmazásában a következő kiigazításokkal kell alkalmazni:"

3. A 26. pont (75/439/EGK tanácsi irányelv) a következő francia bekezdéssel egészül ki:

"— 32000 L 0076: Az Európai Parlament és a Tanács 2000. december 4-i 2000/76/EK irányelve (HL L 332., 2000.12.28., 91. o.).

Az irányelv rendelkezéseit e Megállapodás alkalmazásában a következő kiigazításokkal kell alkalmazni."

4. A 40. pont (2001/680/EK európai parlamenti és tanácsi ajánlás) a "XX. MELLÉKLET FÜGGELÉKE" szöveggel egészül ki.

5. E határozat mellékletében említett kiigazításokat a XX. mellékletének függelékébe kell beilleszteni.

2. cikk

A 2000/76/EK irányelv izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. május 17-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [6].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. május 16-án.

az EGT-Vegyesbizottság részéről

az elnök

P. Westerlund

[1] HL L 94., 2003.4.10., 73. o.

[2] HL L 332., 2000.12.28., 91. o.

[3] HL L 163., 1989.6.14., 32. o.

[4] HL L 203., 1989.7.15., 50. o.

[5] HL L 365., 1994.12.31., 34. o.

[6] Alkotmányos követelmények nem merültek fel.

--------------------------------------------------

MELLÉKLET

AZ EGT-VEGYESBIZOTTSÁG 57/2003 HATÁROZATÁHOZ

A 2000. december 4-i 2000/76/EK Irányelv kiigazításai

a) Izlandon a már létező, Ísafjörđur, Tálknafjörđur, Hófshreppur (Svínafell), Kirkjubćjarklaustur, Vestmannaeyjar és Patreksfjörđur óránként egy tonnánál kevesebb hulladék kezelését végző hulladékégető és társhulladékégető üzemeinek be kell tartaniuk az irányelvet a következő kiigazításokkal:

i) A dioxin kivételével a 11. cikk (2) bekezdésének a. pontjában felsorolt légszennyező anyagok tekintetében a méréseket évente kell elvégezni.

ii) A 11. cikk (4) bekezdése és (6) bekezdése nem alkalmazandó.

iii) A 11. cikk (7) bekezdésében az "évente kétszeri alkalomtól a minden két évben egyszeri alkalomig, valamint a dioxinokra és a furánokra vonatkozóan évente kétszeri alkalomtól az évente egyszeri alkalomig" szöveg helyébe az "évente egyszeri alkalomtól a minden két évben egyszeri alkalomig" kerül.

iv) A 11. cikk (10), (11), (12), (13), (14), (16) és (17) bekezdése nem alkalmazandó.

v) A dioxinokra kizárólag az egyszeri egységes mérést kell végezni, amelynek az eredményeiről az EFTA Felügyeleti Hatóságot értesíteni kell.

b) Az a. pontban említett hulladékégető illetve társhulladékégető üzemek továbbra is betartják a 89/369/EGK, a 89/429/EGK és a 94/67/EK irányelvben meghatározott kibocsátási határértékeket.

c) Izlandon a már létező, Suđurnes óránként egy tonnánál több, de három tonnánál kevesebb hulladék kezelését végző hulladékégető és társhulladékégető üzemeinek működésük időtartama alatt be kell tartaniuk az irányelvet a következő kiigazításokkal:

i) A dioxinokra kizárólag egyszeri egységes mérést kell végezni, amelynek az eredményeiről az EFTA Felügyeleti Hatóságot értesíteni kell.

ii) Az irányelv mellékletének a., b., és c. pontjában meghatározott, a légszennyező anyagokra vonatkozó kibocsátási határértékeket nem kell alkalmazni, és a 89/369/EGK, a 89/429/EGK és a 94/67/EK irányelvben meghatározott, a kapcsolódó légszennyező anyagokra vonatkozó kibocsátási határértékeket továbbra is alkalmazni kell.

d) Az irányelv melléklete b. pontjának és c. pontja ii. alpontjának sérelme nélkül a 8. cikk (1) bekezdését, a 75/439/EGK irányelv mellékletét, valamint a 89/369/EGK, a 89/429/EGK és a 94/67/EK irányelvet hatályon kívül kell helyezni.

e) Az a. és b. pontot ötévente felül kell vizsgálni, vagy, amelyik előbb történik, amikor új vagy olcsóbb technológiát fejlesztenek ki átfogóbb szennyezésmérésre.

--------------------------------------------------